Miljonipeldik
Miljonipeldik ir publiskā tualete Domkalnā, Tallinā, Igaunijā. Atklāta 2002. gada 16. janvārī. Tualetes izbūve izmaksāja 2,3 miljonus kronu (tobrīd 87 tūkstoši latu). Ēku pasūtīja Zviedrijas uzņēmumam bez konkursa, vēlāk arī tika viltoti konkursa dokumenti. Tualetes izbūve izraisīja plašas diskusijas sabiedrībā, vairākas amatpersonas tika sodītas par pilnvaru pārsniegšanu. 2004. gadā ienākumi no tualetes apmeklējuma sasniedza 30 tūkstošus kronu, savukārt tās uzturēšana izmaksāja 160 tūkstošus.